****

**ΕΝΤΥΠΟ ΣΧΕΔΙΑΣΜΟΥ ΤΟΥ ΠΑΙΔΑΓΩΓΙΚΟΥ ΠΛΑΝΟΥ**

Η ενσωμάτωση του χώρου πρασίνου στη διδασκαλία, δημιουργεί μαθησιακές εμπειρίες και ευκαιρίες για την επανασύνδεση του ατόμου με τη φύση, την ενίσχυση της βαθύτερης κατανόησης της περιβαλλοντικής αειφορίας και προάγει παράλληλα τη διαθεματική μάθηση. Η αξιοποίηση των χώρων πρασίνου ως εργαλείο διδασκαλίας και μάθησης μπορεί να προσφέρει πρακτικές εμπειρίες και γνώσεις στους μαθητές/μαθήτριες να αξιοποιηθεί στο πλαίσιο του Αναλυτικού Προγράμματος ειδικότερα της Εκπαίδευσης για το Περιβάλλον και την Αειφόρο Ανάπτυξη, αλλά και στο πλαίσιο των Αναλυτικών Προγραμμάτων των άλλων μαθημάτων.

Για την Προδημοτική και Δημοτική Εκπαίδευση το συγκεκριμένο πρόγραμμα μπορεί να αποτελέσει το ζήτημα για τον σχεδιασμό της Αειφόρου Περιβαλλοντικής Εκπαιδευτικής Πολιτικής (ΑΠΕΠ) του σχολείου. Για τη Μέση Γενική Εκπαίδευση (ΜΓΕ) και τη Μέση Τεχνική και Επαγγελματική Εκπαίδευση και Κατάρτιση (ΜΤΕΕΚ) η διαμόρφωση του πράσινου χώρου μπορεί να αποτελέσει πρόγραμμα της σχολικής μονάδας.

|  |
| --- |
|  |
| **Πρακτικές τεχνικές**Ποιες πρακτικές τεχνικές δημιουργίας, συντήρησης, αναβάθμισης και εκμετάλλευσης κήπων θα εφαρμόσετε και πώς θα τις ενσωματώσετε στη διδασκαλία σας; (πχ. Συνοδευτική φύτευση – διερεύνηση βέλτιστων συνδυασμών συνοδευτικών φυτεύσεων και πρακτική επαλήθευση, Φύτευση ενδημικών φυτών – έρευνα για τα ενδημικά φυτά της περιοχής και του τόπου μας και των πλεονεκτημάτων τους έναντι της φύτευσης άλλων φυτών, Προστασία της άγριας ζωής – δημιουργία ενδιαιτημάτων, φωλιών, ξενοδοχείων εντόμων για την ενίσχυση των πληθυσμών των πουλιών, των πεταλούδων, της μέλισσας, Κομποστοποίηση – χρήση ψηφιακών εφαρμογών για την εκμάθηση των μυστικών της κομποστοποίησης και εφαρμογή compost data sensor app, κ.λπ)* Έρευνα για τα βότανα και λαχανικά που καλλιεργούνται στην Κύπρο και τα πλεονεκτήματά τους έναντι της φύτευσης άλλων φυτών. Ενσωμάτωση τοπικής χλωρίδας: Να προτιμηθούν φυτά που ανήκουν στο τοπικό οικοσύστημα και είναι ανθεκτικά στις τοπικές κλιματολογικές συνθήκες.
* Δημιουργία φωλιών για την ενίσχυση του πληθυσμού των πουλιών και ξενοδοχείων εντόμων για την ενίσχυση των πεταλούδων και της μέλισσας. Διατήρηση της βιοποικιλότητας: Ο σχεδιασμός του χώρου να προάγει τη βιοποικιλότητα και να προσελκύει τοπικά είδη ζώων, όπως πουλιά και έντομα.
* **Θεματικοί κήποι:** κήπος επικονίασης, βοτανικοί κήποι με αρωματικά και φαρμακευτικά φυτά, ή λαχανόκηποι (τα παρτέρια των τάξεων).

⦁ **Κήπος ανακύκλωσης**: Χώρος όπου οι μαθητές μπορούν να μάθουν για τη διαχείριση αποβλήτων και την ανακύκλωση μέσω διαδραστικών εγκαταστάσεων όπως κομποστοποίηση, ανακύκλωση νερού, χρήση ανακυκλωμένων υλικών για κατασκευές.**Χώροι για περιβαλλοντικές δραστηριότητες:**⦁ **Κομποστοποίηση και ανακύκλωση**: Δημιουργία περιοχών όπου οι μαθητές μπορούν να συμμετέχουν σε δραστηριότητες κομποστοποίησης, ανακυκλώνοντας οργανικά απόβλητα και μαθαίνοντας για τον κύκλο ζωής των υλικών.⦁ **Πειράματα εξωτερικού χώρου:** Κατασκευή ειδικών σταθμών όπου οι μαθητές μπορούν να πραγματοποιούν περιβαλλοντικά πειράματα, όπως μετρήσεις θερμοκρασίας και υγρασίας, πειράματα με νερό ή καλλιέργειες φυτών.⦁ **Φυσικά καταφύγια**: Χώροι με χαμηλή βλάστηση και δέντρα για ησυχία και χαλάρωση, όπου οι μαθητές μπορούν να διαβάζουν ή να συμμετέχουν σε δραστηριότητες που σχετίζονται με το περιβάλλον, όπως η διατηρηση ημερολογίων παρατήρησης.* **Πράσινα σκίαστρα:** δημιουργία χώρων σκιάς και ξεκούρασης, όπου μπορούν να γίνονται ήσυχες δραστηριότητες ή να διαβάζουν μαθητές.
 |
|  |
| **Παιδαγωγικές μέθοδοι** Ποιες παιδαγωγικές μεθόδους θα αξιοποιήσετε και με ποιον τρόπο; (Περιγράψτε τις δραστηριότητες και τον τρόπο με τον οποίο θα τις υλοποιήσετε.)* **Καταιγισμός ιδεών** με τη λέξη «κήπος». Γίνεται αρχική διερεύνηση όρων που σχετίζονται με τον κήπο.
* **Εννοιολογικοί χάρτες** αραχνοειδής για τα οφέλη των βοτάνων στη ζωή μας.
* **Βιβλιογραφική έρευνα**:

Θέμα: βότανα Εισαγωγή: καταιγισμός ιδεώνΈρευνα: εξατομικευμένα, συλλογή πληροφοριώνΟμαδική εργασία: οι μαθητές/τριες εργάζονται συνεργατικά για να διερευνήσουν τις πληροφορίες που έχουν συλλέξει)Παρουσίαση/συζήτησηΑξιολόγηση: π.χ δημιουργία αφίσας / τρίπτυχου ενημερωτικού χαρακτήρα, διοργάνωση ημερίδας ενημέρωσης.* **Διάγραμμα ροής** για τον κύκλο ζωής των φυτών και εντόμων στον βοτανόκηπό μας.
* **Μελέτη πεδίου** στον χώρο του κήπου (προτεινόμενες δράσεις: παίρνουν δείγμα του χώματος, εντοπίζουν και καταγράφουν έντομα που υπάρχουν στον χώρο πριν την φύτευση και μετά τη φύτευση κλπ). Παιχνίδια στο πεδίο:

« Ψάξε, ψάξε δε θα με βρεις:»Οι μαθητές/τριες ανακαλύπτουν ζωάκια που βρίσκονται κρυμμένα στους φλοιούς των δέντρων, κάτω από πέτρες και πάνω στα φύλλα. Χρησιμοποιούν μεγεθυντικό φακό και τσιμπίδα για να πιάσουν έντομα και μικροοργανισμούς για να τα ζωγραφίσουν και έπειτα τα αφήνουν ελεύθερα στο χώρο. Στη συνέχεια γίνεται συζήτηση για την ονομασία τους, βασικές λειτουργίες, τη χρησιμότητά τους και το ρόλο τους στο οικοσύστημα Στόχος της δραστηριότητας αυτής είναι να αντιληφθούν οι μαθητές/τριες την ύπαρξη μικροοργανισμών στο οικοσύστημα και το ρόλο τους στη διατήρηση της ισορροπίας των οικοσυστημάτων. «Το κοκτέιλ του δάσους»Σε ποτηράκια γεμάτα νερό οι ομάδες ετοιμάζουν το δικό τους κοκτέιλ από διάφορα αρωματικά φυτά, φύλλα, ρετσίνι των δέντρων, καρπούς και οτιδήποτε άλλο μπορεί να δώσει ωραία μυρωδιά και χρώμα στο κοκτέιλ τους. Έτσι, αντιλαμβάνονται την ύπαρξη αρωματικών φυτών που χρησιμοποιούνται στην καθημερινή ζωή. Στόχος της συγκεκριμένης δραστηριότητας είναι η αφύπνιση των αισθήσεων και ειδικότερα της όσφρησης, καθώς επίσης και η εκτίμηση της χρησιμότητας των αρωματικών φυτών στην καθημερινή ζωή. * **Ανακαλυπτική μάθηση:**
* **Ερευνητικά ερωτήματα:** Θέτουν ερωτήματα όπως "Ποια είδη φυτών υπάρχουν στον κήπο;" ή "Πώς επηρεάζει η θερμοκρασία την ανάπτυξη των φυτών;".
* **Παρατήρηση και καταγραφή:** Συλλέγουν δεδομένα μέσω παρατήρησης, καταγραφής και μέτρησης, χρησιμοποιώντας φύλλα παρατήρησης ή ψηφιακές εφαρμογές.
* **Ανάλυση και ερμηνεία δεδομένων:** Αναλύουν τα δεδομένα που συλλέγουν, καταλήγοντας σε συμπεράσματα και απαντώντας στα ερευνητικά ερωτήματα.
* **Συνεργατική μάθηση:**
* **Ομαδικά projects:** Συνεργάζονται σε ομάδες για να ολοκληρώσουν projects, όπως ο σχεδιασμός και η υλοποίηση ενός παρτεριού, η κατασκευή ενός ξενοδοχείου εντόμων ή η δημιουργία ενός φυτολογίου.
* **Κοινή λήψη αποφάσεων:** Συζητούν και λαμβάνουν από κοινού αποφάσεις για τον τρόπο υλοποίησης των projects, μοιράζοντας ρόλους και ευθύνες.
* **Βιωματική μάθηση:**
* **Φύτευση και φροντίδα φυτών:** Οι μαθητές/μαθήτριες φυτεύουν σπόρους ή φυτά, τα ποτίζουν, τα λιπαίνουν και τα φροντίζουν, παρακολουθώντας την ανάπτυξή τους.
* **Κομποστοποίηση:** Συλλέγουν οργανικά υλικά, τα κομποστοποιούν και χρησιμοποιούν το compost για να θρέψουν τα φυτά.
* **Κηπουρικές εργασίες:** Αναλαμβάνουν κηπουρικές εργασίες, όπως το κλάδεμα, το ξεβοτάνισμα ή το σκάλισμα του εδάφους.
* **Διαθεματική προσέγγιση:**
* **Σύνδεση με το πρόγραμμα σπουδών:** Συνδέουν τις δραστηριότητες στον κήπο με μαθήματα όπως οι φυσικές επιστήμες, η γεωγραφία, η τέχνη ή η γλώσσα, τα μαθηματικά.
* **Ενσωμάτωση γνώσεων:** Χρησιμοποιούν τις γνώσεις που αποκτούν σε διάφορα μαθήματα για να λύσουν προβλήματα και να λάβουν αποφάσεις σχετικά με τον κήπο.
 |
|  |
| **Δραστηριότητες αξιοποίησης χώρου πρασίνου και ευθυγράμμιση με το Αναλυτικό Πρόγραμμα** Καταγράψτε τις δραστηριότητες που προτίθεστε να υλοποιήσετε σχετικά με την αξιοποίηση του χώρου πρασίνου στη μαθησιακή διαδικασία και τη σύνδεσή τους με το Αναλυτικό Πρόγραμμα Σπουδών.Κάθε βαθμίδα εκπαίδευσης έχει το δικό της Αναλυτικό Πρόγραμμα (ΑΠ) και η σύνδεση του προγράμματος θα γίνει με βάση το ΑΠ κάθε βαθμίδας (Προδημοτικής, Δημοτικής, Μέσης Γενικής Εκπαίδευσης, Μέσης Τεχνικής Επαγγελματικής Εκπαίδευσης και Κατάρτισης). Η πιο κάτω σύνδεση είναι ενδεικτική.

|  |  |
| --- | --- |
| **Βοηθητικές ερωτήσεις** | **Σύνδεση με το ΑΠ** |
| Πώς θα αξιοποιηθεί ο χώρος πρασίνου για τη διδασκαλία περιβαλλοντικής διαχείρισης, αειφόρων πρακτικών και την ανάδειξη της σημασίας της βιοποικιλότητας  | **Εκπαίδευση για την Αειφόρο Ανάπτυξη**(κομποστοποίηση, εξοικονόμηση νερού, βιολογικές μέθοδοι κηπουρικής, πρακτικές δραστηριότητες στον κήπο) |
| Πώς θα αξιοποιηθεί με πρακτικό τρόπο, ο χώρος πρασίνου για τη διδασκαλία επιστημονικών εννοιών, ώστε να καταστεί ζωντανό εργαστήριο;  | **Φυσικές Επιστήμες - Βιολογία**(κύκλος ζωής των φυτών, φωτοσύνθεση, επικονίαση, κύκλος του νερού, αλληλεξάρτηση των ζωντανών οργανισμών, οικοσυστήματα, κ.λπ) |
| Πώς θα καλλιεργηθούν μαθηματικές δεξιότητες αξιοποιώντας τον χώρο πρασίνου (μέτρηση της ανάπτυξης των φυτών, υπολογισμός διαστάσεων υποστυλωμάτων για τα φυτά, κ.λπ); | **Μαθηματικά**(εκτίμηση, γραφική παράσταση, ανάλυση δεδομένων, κ.λπ) |
| Πώς μπορεί να προωθηθεί η σημασία της υγιεινής διατροφής και γενικότερα της υγείας μας;  | **Αγωγή Υγείας - Οικιακή Οικονομία** (καλλιέργεια φρούτων, λαχανικών, βοτάνων, τοπικά προϊόντα, παραδοσιακή ιατρική και γιατροσόφια, κ.λπ ) |
| Πώς θα καλλιεργηθεί η δημιουργικότητα των μαθητών/μαθητριών;  | **Τέχνη, Σχεδιασμός και Δημιουργικότητα**(υπαίθριες καλλιτεχνικές εγκαταστάσεις, έργα τέχνης, χρήση φυσικών υλικών από τον κήπο, ημερολόγιο φύσης, ξενοδοχείο εντόμων, υποστήριξη φυτών, φράκτης, μετεωρολογικός σταθμός κ.λπ) |
| Πώς επηρεάζει η μορφολογία, το κλίμα και οι καιρικές συνθήκες που επικρατούν σε μια περιοχή την ανάπτυξη των φυτών; | **Γεωγραφία**(παρατήρηση καιρικών συνθηκών, μέτρηση υγρασίας, θερμοκρασίας κ.λπ.) |
| Πώς θα καλλιεργηθεί ο σεβασμός και η αγάπη προς το πράσινο και πώς θα αναδειχθεί η σχέση του λαού ιστορικά, κοινωνικά, πολιτιστικά με τα Δάση και εν γένει με τη Μεσογειακή βλάστηση;  | **Γλώσσα, Λογοτεχνία, Ιστορία****(**Μελέτη κειμένων, ποιημάτων, ιστορικών πηγών που φανερώνουν τη σχέση του λαού μας με τα Δάση, το πράσινο κ.λπ.).  |

**Αγωγή Υγείας - Οικιακή Οικονομία** **(καλλιέργεια φρούτων, λαχανικών, βοτάνων, τοπικά προϊόντα, παραδοσιακή ιατρική και γιατροσόφια, κ.λπ )** Σκοπός: τα παιδιά να συνειδητοποιήσουν τα πλεονεκτήματα που προσφέρει το πράσινο στη ζωή του ανθρώπου. Στόχοι: Οι μαθητές/μαθήτριες να: - Μετρήσουν τις θερμοκρασίες σε διάφορες επιφάνειες που εκτίθενται στον ήλιο και υπό τη σκιά των φυτών. - Αξιολογήσουν με δοσμένα κριτήρια αυτές τις επιφάνειες και να καταλήξουν σε συμπεράσματα. - Συμπεράνουν ότι τα φυτά μειώνουν τη θερμοκρασία. - Γνωρίσουν τα πλεονεκτήματα των χώρων πρασίνου (θερμομονωτικό στοιχείο, εξοικονόμηση ενέργειας, ενίσχυση ψυχικής υγείας, απορρόφηση βροχής, βελτίωση ποιότητας αέρα). - καλλιέργεια βοτάνων και λαχανικών χρήσιμα στη μαγειρική και την παραδοσιακή ιατρική – γιατροσόφια**Σχεδιασμός και Τεχνολογία (κατασκευή ξενοδοχείων εντόμων, ξύλινων πινακίδων, υποστήριξη φυτών)**1.1 Να ονομάζουν και να εξηγούν τα στάδια της Διαδικασίας Σχεδιασμού που απαιτούνται για την επίλυση κάποιου προβλήματος 1.2 Να αναπτύξουν δεξιότητες διεξαγωγής έρευνας (π.χ. δεξιότητες διερεύνησης προβλήματος και πιθανών λύσεων, συλλογής και αξιολόγησης πληροφοριών κ.ά) 1.3 Να εντοπίζουν, να περιγράφουν, να επιλέγουν και να ενασχολούνται με την ανάγκη επίλυσης προβλημάτων. 4.2.2 Να χρησιμοποιούν τεχνικές σχεδίασης για τη δημιουργία κατασκευαστικών σχεδίων λύσης διαφόρων προβλημάτων. **Γλώσσα, Λογοτεχνία, Ιστορία** **(Μελέτη κειμένων, ποιημάτων, ιστορικών πηγών που φανερώνουν τη σχέση του λαού μας με τα Δάση, το πράσινο κ.λπ.).** Ελληνικά: Μελέτη κειμένων, ποιημάτων, θρύλων, παραδόσεων, ιστορικών πηγών που φανερώνουν τη σχέση του λαού μας με τα φυτά, τα δάση, το πράσινο • Δημιουργία κειμένων με πληροφορίες των φυτών που υπάρχουν στον χώρο/ δημιουργία barcode και παραγωγή ηχητικών κειμένων • Συγγραφή ποιημάτων, λίμερικ, αινιγμάτων • Συγγραφή οδηγιών για παιχνίδι κρυμμένου θησαυρού στον χώρο • Διαλογική αντιπαράθεση για τον τρόπο χρήσης του Χώρου Πρασίνου (πλεονεκτήματα – μειονεκτήματα)**Εκπαίδευση για την Αειφόρο Ανάπτυξη:** κομποστοποίηση, πρακτικές δραστηριότητες στον κήπο**Φυσικές Επιστήμες :** κύκλος ζωής των φυτών, επικονίαση, αλληλεξάρτηση των ζωντανών οργανισμών, οικοσυστήματα, εξάτμιση, κύκλος ζωής της μέλισσας, θερμομονωτικά υλικά, έδαφος και εξάτμιση (λειτουργία τεμαχιστή και πλεονεκτήματα ροκανιδιών ως εδαφοκαλυπτικό έναντι χαλικιών) .**Μαθηματικά:** μέτρηση**,** εκτίμηση, γραφική παράσταση, ανάλυση δεδομένων**Γεωγραφία:** παρατήρηση καιρικών συνθηκών, μέτρηση υγρασίας, θερμοκρασίας  <http://3lyk-n-filad.att.sch.gr/secret/botana/Logotexnia_etc/Logotex_Index.htm> , <https://www.slideshare.net/tkeh/ss-11509715>   |
| Ποιες ικανότητες STEAMΕ θα επιδιώξετε να αναπτυχθούν μέσα από την εφαρμογή του προγράμματος;* + ικανότητα οραματισμού του μέλλοντος
	+ ικανότητα προσοχής
	+ ικανότητα διεπιστημονικής σκέψης
	+ Ικανότητα κριτικής και δημιουργικής σκέψης : Η κριτική σκέψη απαιτεί τη χρήση της ανάλυσης για τη σύνθεση πληροφοριών και τη λήψη αντικειμενικών αποφάσεων με βάση τα δεδομένα. Η ανάπτυξη δημιουργικών δεξιοτήτων ή η σκέψη έξω από το κουτί απαιτεί πειραματισμό και μάθηση από τις επιτυχίες και τις αποτυχίες. (π.χ. ταϊστρες πουλιών, ξενοδοχεία εντόμων κλπ)
	+ ικανότητα ενσυναίσθησης
	+ ικανότητα ικανότητα έρευνας και επίλυσης προβλήματος . **Επίλυση προβλημάτων:** Πώς θα αναδημιουργήσουμε τον κήπο μας για να ομορφύνουμε τον σχολικό μας χώρο και να συμμετέχουμε ενεργά σε θέματα που αφορούν την αειφόρο ανάπτυξη και την περιβαλλοντική εκπαίδευση - συνείδηση; Τι φυτά θα φυτέψουμε; Σε ποιο σχηματισμό θα τα φυτέψουμε; Τι χρειάζεται να κάνουμε για να συντηρηθεί ο κήπος; Ποιος θα αναλάβει τη συντήρηση;
	+ ικανότητα συμμετοχής, εμπλοκής και ενεργού πολιτότητας
	+ ικανότητα συνεργασίας και επικοινωνίας : Η συνεργασία απαιτεί από τα άτομα να επικοινωνούν και να λειτουργούν ως μέρος μιας συνεκτικής ομάδας για την ολοκλήρωση ενός έργου ή την επίλυση ενός προβλήματος. Τα παιδιά μοιράζονται πληροφορίες με συμμαθητές τους χρησιμοποιώντας την πιο αποτελεσματική μέθοδο και γλώσσα (π.χ. αφίσα, τρίπτυχα, παρουσιάσεις, διοργάνωση ημερίδας ενημέρωσης).
	+ ικανότητα δράσης
	+ ικανότητα υπευθυνότητας
	+ ικανότητα αξιολόγησης και λήψης απόφασης
 |
|  |
| **Ενημέρωση/Επιμόρφωση**Πώς θα ενημερωθούν τα άτομα που εργάζονται στη σχολική σας μονάδα (εκπαιδευτικοί, γραμματειακό προσωπικό, βοηθητικό προσωπικό, φροντιστές, φροντίστριες, υπεύθυνα άτομα κυλικείου κ.λπ) σε θέματα που αφορούν τον σχεδιασμό, τη δημιουργία, τη συντήρηση και την εκμετάλλευση χώρων πρασίνου;* Προφορική παρουσίαση σε θέματα που αφορούν τον σχεδιασμό και τη δημιουργία χώρων πρασίνου.
* Κατασκευή αφισών και ενημερωτικών τρίπτυχων σε θέματα που αφορούν την συντήρηση και εκμετάλλευση χώρων πρασίνου.
* Διοργάνωση ημερίδας ενημέρωσης.
* Πινακίδες στο μονοπάτι του κήπου.
 |
|  |
| **Συμμετοχή και Δράση**Πώς θα διασφαλισθεί η συμμετοχικότητα και η συνεργασία για την υλοποίηση του προγράμματος (μαθητές, μαθήτριες, εκπαιδευτικοί, γονείς, γραμματειακό προσωπικό, βοηθητικό προσωπικό, υπάλληλοι κυλικείου, φροντιστές/φροντίστριες, γονείς, Σύνδεσμος Γονέων κ.λπ.) στη δημιουργία, συντήρηση και εκμετάλλευση του χώρου πρασίνου; (Περιγράψτε τις δραστηριότητές εμπλοκής και συμμετοχής)Οι μαθητές/μαθήτριες με την καθοδήγηση των εκπαιδευτικών θα συμβάλουν στην επιλογή του χώρου, στη μελέτη ανασχεδιασμού και στην ετοιμασία τοπιοτέχνησης και στη συντήρηση του κήπου. Η σχολική εφορεία θα πάρει προσφορές για οτιδήποτε χρειαστεί και ο υπάλληλος θα κάνει τα χρειαζόμενα κλαδέματα και ψεκασμούς. Ο κύριος Παντελής, ιδιοκτήτης φυτωρίου και κάτοικος της κοινότητας, θα κάνει μια μικρή διάλεξη στα παιδιά για τα διάφορα είδη φυτών που θα μπορούσαμε να φυτέψουμε, αλλά και για τον τρόπο συντήρησης του κάθε είδους.Η φροντίστρια και η γραμματεία του σχολείου θα αναλάβει τη συντήρηση του κήπου για το διάστημα που τα σχολεία θα είναι κλειστά και την παρατήρηση του συστήματος άρδευσης. Ο σύνδεσμος γονέων θα μπορούσε να βοηθήσει τη διαδικασία φύτευσης και συντήρησης του χώρου.Επαγγελματίες φροντιστές κήπων που είναι γονείς παιδιών μπορούν να προσφέρουν τις γνώσεις και ικανότητές τους στη συντήρηση του κήπου. Οργανωμένα σύνολα της κοινότητας μπορούν να συμμετέχουν σε ημερίδες φροντίδας του σχολικού μας κήπου.  |
|  |
| **Δεξιότητες ζωής** Καθορίστε τις δεξιότητες καλλιέργειας και συντήρησης χώρων πρασίνου που αναμένετε να κατακτήσουν οι μαθητές/μαθήτριες, καθώς και τους τρόπους με τους οποίους θα κατακτηθούν οι δεξιότητες αυτές (φύτευση, πότισμα, ξεχόρτισμα, συγκομιδή, διάθεση και επεξεργασία τελικού προϊόντος, ομάδες εργασίας, υπευθυνότητες, ημέρες εργασίας με την κοινότητα κ.λπ.)Οι δεξιότητες καλλιέργειας που αναμένεται να κατακτήσουν οι μαθητές/μαθήτριες είναι: * Φύτευση: Δεξιότητες Αναπτυσσόμενες: Υπευθυνότητα, κηπουρικές γνώσεις, συνεργασία, υπομονή και συνέπεια. Πριν να φτάσουμε στο χώρο φύτευσης(παρτέρι) δίνονται οδηγίες για τη σειρά εργασιών από τον εκπαιδευτή και καταμερισμός εργασιών σε ομάδες. Μεταφορά από μια ομάδα των νεαρών φυτών στο χώρο φύτευσης. Άνοιγμα λάκκων από μια δεύτερη ομάδα. Τοποθέτηση των νεαρών φυτών στους λάκκους και παραγέμισμα αυτών με χώμα από μια τρίτη ομάδα. Τοποθέτηση εργαλείων και υλικών στις θέσεις τους.
* Πότισμα

\* Δεξιότητες Αναπτυσσόμενες: Υπευθυνότητα, διαχείριση φυσικών πόρων, οργάνωση χρόνου.\* Πρακτικές Δραστηριότητες: Κατανομή του πότισματος σε ομάδες, προγραμματισμός συστημάτων αυτόματου ποτίσματος, εκπαίδευση στην αποδοτική χρήση νερού.* Συγκομιδή και Προετοιμασία Προϊόντων Κήπου

\* Δεξιότητες Αναπτυσσόμενες: Υπευθυνότητα, διαχείριση χρόνου, υγιεινή διατροφή. \* Πρακτικές Δραστηριότητες: Συγκομιδή λαχανικών και φρούτων, προετοιμασία για κατανάλωση ή πώληση.* Διάθεση και επεξεργασία του τελικού προϊόντος: Κάθε τάξη χρησιμοποιεί το τελικό προϊόν σε ένα μαγειρικό σκεύασμα, είτε το συσκευάζει και το διαθέτει προς τα υπόλοιπα παιδιά του σχολείου.
* Λειτουργία τεμαχιστή κλαδεμάτων και κομποστοποιητή. Θα τοποθετηθούν ειδικοί κάδοι στο χώρο διαλείμματος για να πετούν τις φλούδες των φρούτων τα παιδιά και οι υπεύθυνοι κομποστοποίησης στο τέλος της ημέρας θα αδειάζουν τους κάδους στον κομποστοποιητή. Γενικά θα παρακολουθούν και θα συμμετέχουν στη διαδικασία δημιουργίας και χρήσης κομπόστ. Χρήση κομπόστ για ενίσχυση της ανθεκτικότητας των φυτών - Δημιουργία και χρήση κομπόστ: Οι μαθητές μπορούν να ασχοληθούν με την κομποστοποίηση οργανικών υλικών, ώστε να παραχθεί φυσικό λίπασμα που θα ενισχύσει την ανθεκτικότητα των φυτών. Τα υγιή φυτά είναι λιγότερο ευάλωτα στα παράσιτα, οπότε η κομποστοποίηση συνεισφέρει στην πρόληψη.

 * Καλλιέργεια φυτών που απωθούν παράσιτα. Οι μαθητές μπορούν να μάθουν πώς ορισμένα φυτά απωθούν τα παράσιτα και να καλλιεργήσουν τέτοια φυτά γύρω από τις καλλιέργειές τους. Για παράδειγμα, φυτά όπως ο βασιλικός και η λεβάντα απωθούν τα κουνούπια και τις αφίδες. Οι μαθητές μπορούν να κατασκευάσουν έναν τέτοιο κήπο και να παρατηρήσουν την αποτελεσματικότητα των φυτών στην απομάκρυνση των παρασίτων.
* Βιολογικά εντομοκτόνα. Αναζήτηση συνταγών - Παρασκευή και χρήση φυσικών εντομοκτόνων: Οι μαθητές μπορούν να φτιάξουν τα δικά τους βιολογικά εντομοκτόνα από φυτικά εκχυλίσματα, όπως τσουκνίδα, σκόρδο ή σαπούνι, που είναι γνωστό ότι απωθούν τα παράσιτα χωρίς να βλάπτουν το περιβάλλον. Οι μαθητές μπορούν να εφαρμόσουν αυτά τα σκευάσματα στις καλλιέργειες και να παρακολουθήσουν την αποτελεσματικότητά τους. Μπορεί να υλοποιήσουν προτζεκτ για να εντοπίσουν το αποτελεσματικοτερο φυσικο σκευασμα.
* Δημιουργία οικοσυστήματος φιλικού προς τους θηρευτές παρασίτων. Δραστηριότητα: Κατασκευή "σπιτιών" για ωφέλιμα ζώα: Οι μαθητές μπορούν να κατασκευάσουν καταφύγια ή "ξενοδοχεία" για ωφέλιμα ζώα όπως πουλιά, σκαντζόχοιροι ή νυχτερίδες, που τρέφονται με παράσιτα (π.χ. κάμπιες, κουνούπια). Αυτό θα προσελκύσει τους φυσικούς θηρευτές των παρασίτων και θα βοηθήσει στην εξισορρόπηση του οικοσυστήματος του κήπου.

\*Δεξιότητες Αναπτυσσόμενες: Δημιουργικότητα, περιβαλλοντική ευαισθητοποίηση, συνεργασία.\* Πρακτικές Δραστηριότητες: Σχεδιασμός και κατασκευή ξενοδοχείων εντόμων, παρακολούθηση και συντήρηση των ξενοδοχείων.* Ξεχορτάριασμα και Καθαρισμός

\*Δεξιότητες Αναπτυσσόμενες: Υπευθυνότητα, συνεργασία, περιβαλλοντική ευαισθητοποίηση. \*Πρακτικές Δραστηριότητες: Αφαίρεση ζιζανίων, καθαρισμός παρτεριών, διατήρηση της καθαριότητας του χώρου.Συλλογή με το χέρι- Παρατήρηση και απομάκρυνση παρασίτων με το χέρι: Οι μαθητές μπορούν να συμμετάσχουν σε εργασίες στον κήπο όπου θα συλλέγουν παράσιτα με το χέρι, όπως κάμπιες ή σαλιγκάρια, και θα τα απομακρύνουν με φυσικό τρόπο. Αυτό μπορεί να ενισχυθεί με τη χρήση μικροσκοπίων και σημειώσεων για την παρακολούθηση του πληθυσμού παρασίτων.- Αποφυγή υπερβολικής άρδευσης. Παρακολούθηση της άρδευσης: Οι μαθητές μπορούν να εμπλακούν στη σωστή παρακολούθηση της άρδευσης για να αποφεύγεται η υπερβολική υγρασία, η οποία μπορεί να ενισχύσει τον πολλαπλασιασμό παρασίτων και ασθενειών. Καταρτισμός προγράμματος ποτίσματος και καταμερισμός των μαθητών σε ομάδες για την ανάληψη του συγκεκριμένου καθήκοντος. Κάθε τάξη θα αναλάβει την ευθύνη για ένα παρτέρι. - Παρακολούθηση και Καταγραφή Προόδου\* Δεξιότητες Αναπτυσσόμενες: Κριτική σκέψη, επίλυση προβλημάτων, οργάνωση.\* Πρακτικές Δραστηριότητες: Καταγραφή της ανάπτυξης των φυτών, παρακολούθηση και αντιμετώπιση προβλημάτων, τήρηση ημερολογίων κήπου. - Κατασκευές και Διακοσμήσεις Κήπου\* Δεξιότητες Αναπτυσσόμενες: Δημιουργικότητα, συνεργασία, κηπουρικές γνώσεις\* Πρακτικές Δραστηριότητες: Κατασκευή παρτεριών, διακόσμηση του κήπου με καλλιτεχνικά έργα, κατασκευή φράχτων και μονοπατιών.Συνεπώς, μέσα από τον καταμερισμό της εργασίας και τη δημιουργία ομάδων εργασίας, θα γίνεται η ανάληψη συγκεκριμένων υπευθυνότητων από τα παιδιά με την καθοδήγηση των εκπαιδευτικών. Οι ομάδες παιδιών θα εναλλάσσονται κάθε μήνα, ούτως ώστε να περάσουν όλα τα παιδιά από όλες τις υπευθυνότητες και να έχουν μια ολοκληρωμένη εικόνα συντήρησης του κήπου. Κάθε ομάδα θα διατηρεί ένα ημερολόγιο παρατήρησης.  Επίσης θα οριστούν ημέρες εργασίας με την κοινότητα με συμμετοχή των γονιών, του βοηθητικού προσωπικού κλπ.  |
|  |
| **Τοπική κοινότητα και ευρύτερη κοινωνία:** Το συγκεκριμένο πρόγραμμα είναι κατεξοχήν πρόγραμμα διαγενεακής επικοινωνίας, συνεργασίας και αλληλεπίδρασης. Αναφερθείτε συγκεκριμένα στα πιο κάτω ερωτήματα πώς θα το επιτύχετε.1. Πώς θα αξιοποιηθεί η ιστορία και ο πολιτισμός της σχολικής και τοπικής κοινότητας στη διαμόρφωση του χώρου πρασίνου; (κληρονομικοί σπόροι, πολιτιστική σημασία ορισμένων φυτών, παραδοσιακές καλλιεργητικές πρακτικές)

Στο χώρο πρασίνου που θα δημιουργήσουμε θα φυτέψουμε βότανα και λαχανικά, τα οποία από την αρχαιότητα μέχρι σήμερα χρησιμοποιούνται από τον κόσμο, όχι μόνο στη μαγειρική για να προσδώσουν επιπλέον νοστιμιά, αλλά έχουν και θεραπευτικές ιδιότητες. Τα παιδιά θα μάθουν περισσότερα για τα εκπληκτικά οφέλη αυτών των βιολογικών βοτάνων και λαχανικών και πώς μπορούν να μας βοηθήσουν να ακολουθήσουμε την ευημερία και την υγεία. 1. Πώς θα εμπλέξετε την κοινότητα στη μαθησιακή διαδικασία (κηπουροί, αγρότες, τοπιοτέχνες, τοπικές αγορές, ειδικοί/ειδικές σε θέματα περιβάλλοντος, διαγενεακή γνώση, εκπαιδευτικές επισκέψεις, κ.λπ), ώστε να εμπλουτίσετε τις γνώσεις και πρακτικές δεξιότητες των μαθητών/μαθητριών στη δημιουργία, καλλιέργεια και συντήρηση κήπου;
* Ο ιδιοκτήτης φυτωρίου, κάτοικος της κοινότητας, θα κάνει μια μικρή διάλεξη στα παιδιά για τα διάφορα είδη φυτών που θα μπορούσαμε να φυτέψουμε, αλλά και για τον τρόπο συντήρησης του κάθε είδους.
* Παππούδες, γιαγιάδες ή και άτομα που ασχολούνται και έχουν γνώσεις για τα οφέλη των βοτάνων μπορούν να κάνουν μικρές διαλέξεις στα παιδιά για το πώς τα χρησιμοποιούσαν στα παλιά χρόνια, τότε που η φαρμακολογία δεν ήταν τόσο διαδεδομένη.
* Παλιοί δάσκαλοι του χωριού που έχουν γράψει βιβλία για την Κλήρου θα μπορούσαν να κάνουν μικρή διάλεξη ή ακόμη και να διαβάσουν μέρος του βιβλίου τους που αναφέρεται στη χλωρίδα του χωριού και στα φυτά που ευδοκιμούν στην περιοχή στην πάροδο του χρόνου.
* Μπορούν να γίνουν εκπαιδευτικές επισκέψεις σε φυτώρια της περιοχής ή σε κήπους της περιοχής που έχουν βότανα.
1. Ποια οφέλη αναμένετε να αποκομίσει η τοπική κοινότητα και η ευρύτερη κοινωνία από τις δραστηριότητες που προτίθεστε να οργανώσετε (διάχυση της γνώσης για οργανική γεωργία, καμπάνιες ενημέρωσης, διασύνδεση με τη βιομηχανία, επιχειρηματικότητα, επανασύνδεση ανθρώπου-φύσης, κ.λπ);

Από τις δραστηριότητες που θα διοργανώσουμε θα γίνει διάχυση της γνώσης για τη βοτανολογία, θα γίνουν καμπάνιες ενημέρωσης για την κομποστοποίηση, θα επανασυνδεθεί ο άνθρωπος με τη φύση.  |
|  |
| **Συνεργασίες και συνέργειες**Προσδιορίστε τις συνεργασίες που προτίθεστε να αναπτύξετε με φορείς και οργανισμούς για τη δημιουργία, τη συντήρηση και την προστασία του χώρου πρασίνου (πχ οργάνωση εθελοντικών προγραμμάτων καθαρισμού και συντήρησης, συνεργασία με επαγγελματίες, επιστήμονες, γονείς κ.λπ., για ενημέρωση για τα είδη φυτών, τη διαδικασία φύτευσης, κηποπροστασίας, καλλιέργειας κ.λπ.)Οργάνωση εθελοντικών προγραμμάτων καθαρισμού και συντήρησης, ίσως από γονείς του σχολείου που έχουν συναφή επαγγέλματα. Συνεργασία με επαγγελματίες, επιστήμονες, γονείς κ.λπ., για ενημέρωση για τα είδη φυτών, τη διαδικασία φύτευσης, κηποπροστασίας, καλλιέργειας.  |